**Spirit** oli brittiläinen kilpailutalli. Sen perustivat John Wickham ja Gordon Coppuck. Talli osallistui 25:een Formula 1 -sarjan Grand Prix -viikonloppuun kausina 1983–1985. Se ei kyennyt saavuttamaan ainuttakaan MM-pistettä. Spiritin paras sijoitus on kaudelta 1983 Stefan Johanssonin ajama seitsemäs sija.

Historia
--------

### 1982 Formula 2-kilpailuissa

Thierry Boutsenin F2-sarjassa ajama Spirit 201.
Spirit Enterprises osallistui vuonna 1982 Euroopan Formula 2-mestaruussarjaan. Spiritin debyyttikaudella talli käytti Hondan V6-moottoreita ja tallin kahta autoa ajoivat belgialainen Thierry Boutsen ja ruotsalainen Stefan Johansson, jotka molemmat tulisivat osallistumaan tulevaisuudessa Formula 1-osakilpailuihin useiden vuosien ajan.

Tallin kuljettajista Boutsen menestyi hienosti, voittaen kolme osakilpailua, sijoittuen EM-sarjassa kolmanneksi. Samalla kaudella Johansson sijoittui kahdeksanneksi EM-sarjassa.

### Formula 1-sarjassa 1983 - 1985

Spirit 201C -auto.
Kaudelle 1983 Spirit toi Formula 2 -sarjasta mukanaan F1:een Hondan turbomoottorit, joita talli käyttikin lähes yksinoikeudella. Spiritin alkuperäinen suunnitelma oli ajattaa kahta autoa, joista yhtä olisi ajanut entinen F1-maailmanmestari Emerson Fittipaldi ja toista autoa maksukuljettaja Fulvio Ballabio, jonka tuomat rahat oltaisiin käytetty Fittipaldin palkan maksamiseen. Fittipaldi ennätti testaamaan Jacarepaguan radalla uutta Spirit 201 ajokkia. Muutaman testikerran jälkeen Fittipaldi päätti kuitenkin olla ajamatta hänen mielestään kilpailukyvytöntä autoa ja päätti suunnata kiinnostuksensa Pohjois-Amerikan CART-sarjaan. Fittipaldin lähdön myötä Fulvio Ballabiolle ei nähty enään tarvetta.Spirit päätyi lopulta palkkaamaan ainoaksi kuljettajakseen lupaavan Stefan Johanssonin, joka oli jo ajanut Spiritin autoa F2-sarjassa edellisellä kaudella. Edelliskauden F2-kuljettajista myös Thierry Boutsen pääsi lopulta ajamaan Arrowsin F1-autoa kauden puolivälistä eteenpäin. Moottoritoimittajan roolin lisäksi Honda toimi myös tallin sponsorina. 

Spirit jätti ajamatta alkukauden kilpailut, keskittyen auton testaamiseen ja kehitystyöhön. Spirit lopulta teki debyyttinsä F1-sarjassa vasta kauden yhdeksäntenä ajetussa Britannian osakilpailussa. Stefan Johansson onnistuikin aika-ajoissa kohtalaisen hyvin ja pääsi lopulta sijalle 14, päihittäen mm. molemmat McLaren -kuljettajat ja toisen Williams -tallin autoista. Itse kilpailu kuitenkaan ei sujunut niin hyvin vaan tuloksena oli keskeytys viiden ajetun kierroksen jälkeen polttoaineen syöttöjärjestelmän rikkouduttua. Isoa-Britanniaa seurannut Saksan osakilpailu sujui aika-ajojen osalta myös hyvin. Johansson lähti kilpailuun sijalta 13 mutta tälläkin kertaa oli tyytyminen keskeytykseen Hondan moottorin rikkouduttua 11 ajetun kierroksen jälkeen. Itävallassa päästiin jo maaliin asti Johanssonin ajaessa ruutulipulle sijalla 12 - viisi kierrosta kilpailun voittajan Alain Prostin perässä. Hollannin osakilpailussa tulokastalli ajoi kauden parhaan tuloksensa kun Johansson tuli maaliin sijalla 7. Hollannin jälkeen ajettiin Italian osakilpailu, jossa tuloksena oli jälleen keskeytys. Tälläkertaa virranjakaja pakotti Stefan Johanssonin keskeyttämään neljän ajetun kierroksen jälkeen. Ison-Britannian Brands Hatchin radalla ajetussa Euroopan osakilpailussa Spirit -talli lähti kilpailuun sijalta 19 ja onnistui ajamaan maaliin kaksi kierrosta kärjeltä jääneenä sijalla 14. Spiritin ensimmäinen kausi F1-tasolla ei tuonut suurta menestystä, kauden paras tulos oli Johanssonin seitsemäs tila Hollannin osakilpailussa, tallin jäädessä ilman MM-pisteitä.

Yllättäen Honda päättikin siirtyä Williams-tallin moottorinvalmistajaksi kesken kautta, minkä seurauksena Spirit jätti ajamatta kauden päätöskilpailun Etelä-Afrikassa. Seuraavalle kaudelle Spirit joutui tyytymään heikkotehoisempiin Hartin turbomoottoreihin, jotka tulivatkin toimimaan tallin moottoreina vuodesta 1984 eteenpäin. Johansson korvattiin italialaisella Mauro Baldilla ja kauden aikana Baldin tilalla ajoi myös Huub Rothengatter. Baldi ja Rothengatter ajoivat kauden aikana neljästi kahdeksannelle sijalle. Vähitellen Spiritin rahatilanne alkoi heikentyä, mikä johtikin tallin lopettamiseen San Marinon GP:n jälkeen kaudella 1985. Baldi keskeytti kaikki kolme osakilpailua kauden aikana.

### Formula 3000

Talli osallistui Formula 3000-sarjaan vuonna 1988 kohtalaisella menestyksellä.

Menestys Formula 1:n MM-sarjassa
--------------------------------

| Year | Chassis | Engine | Tyres | Drivers | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1983 | Spirit 201Spirit 201C | Honda RA163EV6t | **G** |  | BRA | USW | FRA | SMR | MON | BEL | DET | CAN | GBR | GER | AUT | NED | ITA | EUR | RSA |  | **0** | **-** |
| Ruotsi Stefan Johansson |  |  |  |  |  |  |  |  | Kesk. | Kesk. | 12 | 7 | Kesk. | 14 |  |  |
| 1984 | Spirit 101 | Hart 415TL4t | **P** |  | BRA | RSA | BEL | SMR | FRA | MON | CAN | DET | DAL | GBR | GER | AUT | NED | ITA | EUR | POR | **0** | *-'* |
| Italia Mauro Baldi | Kesk. | 8 | Kesk. | 8 | Kesk. | DNQ |  |  |  |  |  |  |  |  | 8 | 15 |
| Alankomaat Huub Rothengatter |  |  |  |  |  |  | NC |  | Kesk. | NC | 9 | NC | Kesk. | 8 |  |  |
| Spirit 101C | Ford Cosworth DFVV8 |  |  |  |  |  |  |  | DNQ |  |  |  |  |  |  |  |  |
| 1985 | Spirit 101D | Hart 415TL4t | **P** |  | BRA | POR | SMR | MON | CAN | DET | FRA | GBR | GER | AUT | NED | ITA | BEL | EUR | RSA | AUS | **0** | **-** |
| Italia Mauro Baldi | Kesk. | Kesk. | Kesk. |  |  |  |  |  |  |  |  |  |  |  |  |  |

Lähteet
-------

1. 1 2 3 4  Spirit *Teams*. ESPN. Viitattu 9.7.2021. (englanniksi)
2. ↑  Thierry Boutsen *Biography*. Motor Sport Magazine. Viitattu 9.7.2021. (englanniksi)
3. ↑  Stefan Johansson *Biography*. Motor Sport Magazine. Viitattu 9.7.2021. (englanniksi)
4. ↑  Testing Time - Fulvio Ballabio, Spirit, 1984 *second-a-lap.blogspot.com*. Viitattu 19.11.2023. (englanniksi)
5. ↑  Testing Time - Emerson Fittipaldi, Spirit, 1984 *second-a-lap.blogspot.com*. Viitattu 19.11.2023. (englanniksi)
6. ↑  1983 Dutch Grand Prix - RACE RESULT *Formula1.com*. Formula One World Championship Limited. Viitattu 9.7.2021. (englanniksi)
7. ↑  1984 National Panasonic Grand Prix - RACE RESULT *Formula1.com*. Formula One World Championship Limited. Viitattu 9.7.2021. (englanniksi)
8. ↑  4. Gran Premio di San Marino - RACE RESULT *Formula1.com*. Formula One World Championship Limited. Viitattu 9.7.2021. (englanniksi)
9. ↑  55. Gran Premio d'Italia - RACE RESULT *Formula1.com*. Formula One World Championship Limited. Viitattu 9.7.2021. (englanniksi)
10. ↑  Grosser Preis Von Europa 1984 - RACE RESULT *Formula1.com*. Formula One World Championship Limited. Viitattu 9.7.2021. (englanniksi)
11. ↑  FIA Formula 3000 Int. Championship - Season 1988 *Formula Level 2*. Speedsport Magazine. Viitattu 9.7.2021. (englanniksi)

Formula 1 -valmistajat

|  |  |
| --- | --- |
| Kaudella 2023 | 
* Red Bull Racing
* Ferrari
* Mercedes
* Alpine
* McLaren
* Alfa Romeo
* Aston Martin Aramco
* Haas
* AlphaTauri
* Williams

 |
| Entiset valmistajat | 
* AFM
* AGS
* Alfa Romeo
* Alta
* Amon
* Andrea Moda
* Apollon
* Arrows
* Arzani-Volpini
* Aston-Butterworth
* ATS (Italia)
* ATS (Saksa)
* BAR
* Behra-Porsche
* Bellasi
* Benetton
* BMW Sauber
* Boro
* Brabham
* Brawn
* BRM
* BRP
* Bugatti
* Caterham
* Cisitalia
* Coloni
* Connaught
* Connew
* Cooper
* Dallara
* De Tomaso
* Derrington-Francis
* Eagle
* Eifelland
* Emeryson
* EMW
* ENB
* Ensign
* ERA
* EuroBrun
* Ferguson
* FIRST
* Fittipaldi
* Fondmetal
* Footwork
* Force India
* Forti
* Frazer Nash
* Fry
* Gilby
* Gordini
* Hesketh
* Hill
* HWM
* Honda
* HRT
* Jaguar
* JBW
* Jordan
* Kauhsen
* Klenk
* Kojima
* Kurtis Kraft
* Lancia
* Larrousse
* LDS
* LEC
* Leyton House
* Life
* Ligier
* Lola
* Lotus
* Lotus
* Lyncar
* Maki
* Manor
* March
* Martini
* Marussia
* Maserati
* Matra
* McGuire
* Merzario
* Midland
* Milano
* Minardi
* Modena
* Onyx
* OSCA
* Osella
* Pacific
* Parnelli
* Penske
* Porsche
* Prost
* Racing Point
* RAM
* Rebaque
* Renault
* Rial
* Sauber
* Scarab
* Scirocco
* Shadow
* Shannon
* Simtek
* Spirit
* Spyker
* Stebro
* Stewart
* Super Aguri
* Surtees
* Talbot
* Talbot-Lago
* Tec-Mec
* Tecno
* Theodore
* Token
* Toleman
* Toro Rosso
* Toyota
* Trojan
* Tyrrell
* Vanwall
* Veritas
* Virgin
* Williams (FWRC)
* Wolf
* Zakspeed

 |
| Indianapolis 500 -tallit (1950–1960) | 
* Adams
* Deidt
* Del Roy
* Dunn
* Elder
* Epperly
* Ewing
* Hall
* Kuzma
* Langley
* Lesovsky
* Marchese
* Meskowski
* Moore
* Nichels
* Olson
* Pankratz
* Pawl
* Phillips
* Rae
* Schroeder
* Sherman
* Stevens
* Sutton
* Trevis
* Turner
* Watson
* Wetteroth

 |